ԵՄ աջակցությամբ ՀՀ-ում իրականացվող «Արդարադատության մոնիտորինգ» ծրագիրը միշտ չէ, որ այնպիսի արդյունքներ է գրանցում, որոնք պաշտոնյաների սրտով են: Օրինակ, այսօր ներկայացված մոնիտորինգի արդյունքներով փորձագիտական խումբը եկել է եզրակացության, որ արդարադատության համակարգի նկատմամբ հասարակության մեջ մեծ անվստահություն կա: Սա, իհարկե, առանց մոնիտորինգների միջամտության էլ մենք հրաշալի գիտեինք: Իսկ ահա արդարադատության նախարար Դավիթ Հարությունյանն այնպես է ձևացնում, թե հենց նոր միայն դրա մասին տեղեկացավ ու շատ վշտացած է նման անարդար վերաբերմունքից: Վերջինս խորապես համոզված է, որ մեր հասարակությունն ընդամենը մոլորության մեջ է, ու եթե արթնանա այդ թմբիրից, աչքերը մի լավ տրորի, ապա բոլորովին ուրիշ պատկեր կտեսնի: